Θεσσαλονίκη, 28/03/2025

**Η Lidl Ελλάς διακρίνεται για τη δέσμευσή της στην προστασία του περιβάλλοντος από το Υπουργείο Περιβάλλοντος & Ενέργειας**

**Η εταιρεία τιμήθηκε για τη συμβολή της στην αποκατάσταση και αναδάσωση των πληγεισών δασικών εκτάσεων, ενισχύοντας έμπρακτα τη δέσμευση της για τη βιώσιμη ανάπτυξη.**

Η **Lidl Ελλάς** έλαβε τιμητική διάκριση από το **Υπουργείο Περιβάλλοντος & Ενέργειας** **στο πλαίσιο του θεσμού του Αναδόχου Αποκατάστασης και Αναδάσωσης**, σε ειδική εκδήλωση που πραγματοποιήθηκε στις **21 Μαρτίου 2025**, στο Κέντρο Πολιτισμού Ίδρυμα Σταύρος Νιάρχος, με αφορμή την Παγκόσμια Ημέρα Δασών.

Ο θεσμός αυτός αποτελεί μια πρωτοβουλία που ενισχύει τη συνεργασία μεταξύ του δημόσιου και ιδιωτικού τομέα, με στόχο την αποκατάσταση και προστασία των φυσικών οικοσυστημάτων της χώρας. Στην εκδήλωση, εταιρείες και φορείς τιμήθηκαν για τη συμβολή τους στην αναδάσωση και αποκατάσταση των δασών που επλήγησαν από τις πυρκαγιές των τελευταίων ετών.

Η **Lidl Ελλάς** ξεχώρισε για τη σημαντική συνεισφορά της, διαθέτοντας **500.000€** για τη **στήριξη της αποκατάστασης των πληγέντων οικοσυστημάτων της Βόρειας Εύβοιας**. Η εταιρεία είχε ήδη διαθέσει το συγκεκριμένο ποσό για να στηρίξει την αποκατάσταση αυτών των πολύτιμων οικοσυστημάτων, χρηματοδοτώντας μελέτες και στηρίζοντας δράσεις αναδάσωσης, αποκατάστασης του φυσικού περιβάλλοντος, καθώς και προστασίας και βέλτιστης διαχείρισης των φυσικών πόρων του τόπου μας.

Η δράση αυτή αποτελεί μέρος της συνολικής στρατηγικής της **Lidl Ελλάς** για την προστασία του κλίματος και υλοποιήθηκε σε συνεργασία με το **Υπουργείο Περιβάλλοντος** και το **Τμήμα Δασολογίας και Φυσικού Περιβάλλοντος του Αριστοτελείου Πανεπιστημίου Θεσσαλονίκης**. Οι ενέργειες περιλάμβαναν επίσης έργα αντιδιαβρωτικής και αντιπλημμυρικής προστασίας, με στόχο την αναγέννηση των πυρόπληκτων περιοχών στη Βόρεια Εύβοια και τις Αφίδνες Αττικής.

Η **Lidl Ελλάς**, με αίσθημα ευθύνης, συνεχίζει να στηρίζει δράσεις με ουσιαστικό περιβαλλοντικό και κοινωνικό αποτύπωμα, αποδεικνύοντας έμπρακτα τη δέσμευσή της για ένα βιώσιμο μέλλον.

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**[linkedin.com/company/lidl-hellas](http://www.linkedin.com/company/lidl-hellas)**

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)